|  |  |  |
| --- | --- | --- |
| ГРБОВИ ЗА МЕМОРАНДУМ | Република Србија  Аутономна покрајина Војводина  **Покрајински секретаријат за**  **регионални развој, међурегионалну сарадњу**  **и локалну самоуправу**    Булевар Михајла Пупина 16, 21000 Нови Сад  Т: +381 21 487 45 86 Ф: +381 21 456 060  region@vojvodina.gov.rs | |
|  | БРОЈ: 000165420 2025 80254 001 002 000 001 02 003  ДАТУМ:27.5.2025. године |

На основу чланова 16, 24. и 38. Покрајинске скупштинске одлуке о покрајинској управи („Службени лист АПВ“, бр. 37/14, 54/14-др. одлука, 37/16, 29/17, 24/19, 66/20, 38/2021 и 22/25), а у вези са Покрајинском скупштинском одлуком о буџету Аутономне покрајине Војводине за 2025. годину („Службени лист АПВ“, бр. 57/24), Покрајински секретаријат за регионални развој, међурегионалну сарадњу и локалну самоуправу, дана 27.5.2025. године доноси:

**ПРАВИЛНИК О СПРОВОЂЕЊУ ЈАВНОГ ПОЗИВА**

**ЈЕДИНИЦАМА ЛОКАЛНЕ САМОУПРАВЕ СА ПОДРУЧЈА АП ВОЈВОДИНЕ ЗА ПРИЈАВУ ПРОЈЕКАТА ЗА ФИНАНСИРАЊЕ ИЗРАДЕ ТЕХНИЧКЕ ДОКУМЕНТАЦИЈЕ**

Покрајински секретаријат за регионални развој, међурегионалну сарадњу и локалну самоуправу (у даљем тексту: Покрајински секретаријат) у оквиру својих надлежности и Финансијског плана за 2025. годину, финансираће израду техничке документације за потребе јединица локалних самоуправа са подручја АП Војводине.

Циљ Позива је подршка процесу реализације развојних приоритета у области локалног економског развоја и координација свих нивоа у јачању институционалног оквира за друштвено-економски развој јединица локалних самоуправа са подручја АП Војводине.

Средства опредељена за овај Позив обезбеђена су Покрајинском скупштинском одлуком о буџету АП Војводине за 2025. годину („Службени лист АПВ“ бр. 57/24), у члану 11, Раздео 11 - Покрајински секретаријат за регионални развој, међурегионалну сарадњу и локалну самоуправу - Програм 1505 – Регионални развој - Програмска активност 1001, Стручна, финансијска и административна подршка мерама у пројектима у области регионалног развоја - Економска класификација 511 - Зграде и грађевински објекти.

**ПРАВИЛА ПОЗИВА**

**I Право учешћа на Позиву**

Право учешћа на Позиву имају јединице локалне самоуправе са подручја АП Војводине

(у даљем тексту: Подносилац пријаве).

Подносилац пријаве може аплицирати са више пријава.

**II Трајање Позива**

Позив је отворен до 17. јуна 2025. године.

**III Намена средстава**

Опредељена средства намењена су за финансирање израде техничке документације за развој, унапређење и модернизацију локалне пословне и друштвене инфраструктуре.

**IV Услови за учешће на Позиву**

Услови за финансирање пројекта по Позиву су:

* да је реализација пројекта у складу са циљем и наменом Позива,
* да је пројекат у складу са планским документима Подносиоца пријаве,
* да подносилац пријаве достави документацију прописану Позивом,
* да Подносилац пријаве нема неизмирених обавеза према Покрајинском секретаријату за регионални развој, међурегионалну сарадњу и локалну самоуправу, по основу раније потписаних уговора, чији је рок за реализацију истекао,
* да се против овлашћеног лица за подношење пријаве не води кривични поступак.

**V Документација**

Подносилац пријаве је у обавези да достави следећу документацију:

1. уредно попуњен, оверен и потписан од стране овлашћеног лица образац пријаве предлога пројекта;
2. мишљење надлежног органа Подносиоца пријаве за послове урбанизма и просторног планирања да постоји плански основ за планирани пројекат;
3. информацију о постојећој техничкој документацији, уколико се аплицира за наредну фазу израде, у ком случају Покрајински секретаријат задржава право да од Подносиоца пријаве, према потреби о томе затражи додатну документацију и информације;
4. да Подносилац пријаве достави детаљно описан пројектни задатак за израду техничке документације;
5. изјаву Подносиоца пријаве да нема неизмирених обавеза према Покрајинском секретаријату, по основу раније потписаних уговора, чији је рок за реализацију истекао (Образац 1 - налази се на сајту Секретаријата);
6. изјаву да се против лица овлашћеног за подношење пријаве не води кривични поступак (Образац 2 - налази се на сајту Секретаријата);
7. одлуку о буџету јединице локалне самоуправе (уколико у одлуци постоје планирана средства за извођење радова пројекта за чију документацију јединица локалне самоуправе конкурише);
8. целокупну документацију од тачке 1 – 7 скенирану на УСБ-у.

Пријава и приложена документација не враћају се Подносиоцима пријаве.

Задржава се право да се од Подносиоца пријаве затражи и додатна документација.

**VI Начин подношења пријаве**

Пријава са целокупном документацијом доставља се у писаном облику, у запечаћеној коверти, заштићеној од оштећења која могу настати у транспорту.

Целокупна документација се доставља и у електронској форми на УСБ-у, који мора бити приложен у коверти са физичким документима као део обавезне документације.

Пријаве се достављају предајом на Писарницу покрајинског органа управе или поштом на следећу адресу: Покрајински секретаријат за регионални развој, међурегионалну сарадњу и локалну самоуправу, Булевар Михајла Пупина 16, 21000 Нови Сад.

Пријаве послате на други начин (нпр. факсом, електронском поштом или директно у просторије Секретаријата) или испоручене на другу адресу неће бити узете у разматрање.

Недопуштене пријаве (пријаве поднете од стране неовлашћених лица и субјеката који нису предвиђени Позивом, односно оне које се не односе на Позивом предвиђене намене, пријаве послате факсом или електронском поштом, пријаве које нису поднете на одговарајућем обрасцу), непотпуне и неразумљиве пријаве (пријаве уз које нису приложени сви потребни документи, пријаве које су непотписане, са непопуњеним рубрикама и попуњене графитном оловком) неће бити разматране.

**VII Критеријум за оцену пројеката**

Критеријуми за оцену пројеката су следећи:

**КРИТЕРИЈУМИ ЗА ОЦЕНУ ПРОЈЕКАТА**

|  |  |  |  |
| --- | --- | --- | --- |
| **Развијеност јединица локалне самоуправе\*** | | | |
| **четврта група** – степен развијености испод 60% републичког просека | **20** | |
| **трећа група** – степен развијености од 60% до 80% републичког просека | **10** | |
| **друга група** – степен развијености од 80% до 100% републичког просека | **5** | |
| **прва група** – степен развијености изнад републичког просека | **0** | |
| **Финансирање израде техничке документације од стране Покрајинског секретаријата у периоду од претхидне 2 (две) године** | | |
| **Израде техничке документације ЈЛС није финансирана у периоду од претхидне две године** | | **10** |
| **Израде техничке документације ЈЛС јесте финансирана у периоду од претхидне две године** | | **0** |
| **Очекивани ефекти који се постижу реализацијом пројекта** | | |
| Утицај на ефикасније пословање јединице локалне самоуправе, повећање квалитета живота грађана и обезбеђивања одрживог развоја заједнице | **30** | |
| Утицај на унапређење пословне и друштвене инфраструктуре на локалном нивоу | **30** | |
| **Обезбеђена средства за извођење радова пројекта за чију техничку документацију конкурише локална самоуправа** | | | |
| ЈЛС има обезбеђена средства за извођење радова пројекта која  су планирана одлуком о буџету локалне самоуправе | **10** | |
| ЈЛС нема обезбеђена средства за извођење радова пројекта која  су планирана одлуком о буџету локалне самоуправе | **0** | |
|  | | |

**\*** Уредба о утврђивању јединствене листе развијености региона и јединица локалне самоуправе за 2014. годину (“Сл. гласник РС”, бр. 104/2014)

**VIII Избор пројеката**

Покрајински секретар за регионални развој, међурегионалну сарадњу и локалну самоуправу (у даљем тексту: Покрајински секретар) решењем образује Комисију за оцену пријава (у даљем тексту: Комисија).

Комисија врши преглед и оцену пристиглих пријава, формира ранг листу на основу бодовања и саставља записник.

Недопуштене, непотпуне и неразумљиве пријаве неће бити узете у разматрање.

Пријаве оцењене са мање од 50 бодова неће бити финансиране.

Покрајински секретар на основу записника и ранг листе Комисије доноси Одлуку о избору пројеката која је коначна.

Одлука о избору пројеката објављује се на званичној интернет адреси Покрајинског секретаријата.

Након објављивања Одлуке о избору пројеката, Покрајински секретаријат и Корисник средстава ће закључити уговор којим регулишу међусобна права и обавезе уговорних страна.

Покрајински секретаријат ће финансирати израду техничке документације у складу са законом којим се регулишу јавне набавке.

|  |  |  |
| --- | --- | --- |
| Обрађивач предмета: |  | Покрајински секретар |
| Теодора Ђедовац |  |  |
|  |  | Александар Софић |
| Лице које контролише: |  |  |
| Олга Кнежевић |  | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Лице које одобрава: |  |  |
| Александра Ситаревић |  |  |